Den Vest-Sjællandske Avis, 1831-06-18
Nyeste Post-Efterretninger. Med Dampskibet er ankommen følgende Beretning fra Lønden. Man har faaet Efterretninger i denne Stad fra Brasilien om en høist vigtig Revolution, som der er forefaldet. Den er gaaet for sig med næsten utroelig Hurtighed, Sagen er passeret paa en Maade, saavidt som man har erfaret den af Reisende, som ere ankomne med Skibet Daphne fra Rio Janeiro, hvilken Stad det har forladt den 17de April. Siden Uroelighederne i Marts, var den offentlige Stemning der i stor Bevægelse og man beskyldte Keiseren for at han protegerede for meget sine forrige Portugisiske Undersaatter, hvorfor det ogsaa var kommen til heftige Stridigheder imellem dem og de indfødte Brastlianere. Et stort Antal af Medlemmerne i de Deputeredes Kammer overleverede Keiseren en Adresse, lom var forfattet i noget uærbødige og næsten truende Udtryk hvori al Skylden for de sidste Uroeligheder blev kastet paa Portugiserne, og den Trudsel saagodt som tilføiet, at naar denne Partiskhed skulde vedvare, saa vilde Kamrene blive nødte til selv at overtage Regieringen. Don Pedro foretog sig nu en Forandring i Ministeriet og udnævnte den 5te April 5 nye Ministre; men da denne Udnævnelse var i høieste Grad upopulair, saa blev Uroeligheden stedse større og alle Forretninger gik i Staae, fordi man frygtede for Fremtiden. Virkelig gik ogsaa Misfornøielsen over til en aabenbar Rebellion og det Keiserlige Pallads blev angrebet af Oprørerne. Don Pedro søgte vel at forsvare sig og gav Soldaterne Ordre til at skyde paa Folket; men disse lagde Vaabnene ned paa faae Undtagelser nær, nu blev der intet andet tilbage for Keiseren end at tage Flugten og han tilligemed Keiserinden og et idet Følge gik ombord paa den brittiske Fregat Volage, Capt. Col chester, hvorfra Keiseren udstædte følgende laconiske Proclamation under Foregivende at den var dateret fra Slottet Boa Vista: Jfølge den Rettighed, som er overdraget mig ved Constitutionen erklærer jeg, at jeg frivillig frasiger mig Thronen til Fordeel for min meget elskede Søn Don Pedro, d'Alcantara. Den 7de April 1831. J det 10de Aar af Rigets Uafhængighed. - Don Pedro de Alcantara er kun 5 Aar gl. Han bliver kaldet Pedro den 2den og skal, som det hedder kun føre Titel af Konge; hans Fader har anbefalet ham til Nationens Omsorg. Keiserens Flugt bragte alting i den største Forvirring: De Deputerede som vare tilstæde i Rio Janeiro traadte derpaa sammen i en Hast, for at sørge for Rigets Frelse. Der blev udnævnet et Regentskab af Dyre Francesco de Lima, Carcavelas og Verquero. Disse overtoge strax den øverste Magt og udnævnede nye Ministre, og General Joze Lime Silva til Chef for Armeen. Ombord paa Fregaten Volagesom er bestemt til England, ere Keiseren og Keiserinden Marqvien af Cantogallo; Greven af Riopardo og Hr. Berdal. Ombord paa den Franske Fregat Seine er den unge Dronning af Portunal, Marqvien og Marqvisinden af Loule, tilligemed nogle Damer. Jfølge andre Beretninger har Don Pedro indskibet sig paa den brittiske Fregat Vasp og vil begive sig til Terceira for at vove en Expedition imod Portugal. Skivet Daphne er afseilet til Lissabon for at underrette Don Miguel om denne store Begivenhed. Ogsaa i Staden Bahia ere Uroeligheder udbrudte af samme Aarsag; men ere blevne dæmpede, da en nye Præsident blev indsat og alle Portugisiske Officere fik deres Afskeed. De Brasilianske Fonds faldt ved disse Efterretninger 10 pCt. paa Børsen i London, men ere dog siden stegne igien. Bladet Times mener: at den unge Prins vil snart blive afsat og Brasilien bliver erklæret for en Republik og Bladet Courreren erklærer ligefremt, at Donna Maria da Gloria vil inden faae Maaneders Forløb bestige Portugals Throne under hendes Faders Formynderskab; mærkeligt er det, at hendes Gesandt Ridder Barbosa er bleven erkiendt af det Londonske Hof. Regentskabet paa Terciera har bemægtiget sig Øerne St. Jorge og Pico. - Den Franske Escadre har allerede borttaget 8 Portugisiske Skibe ved Lissabon. Admiral Roussin har faaet Ordre at begive sig fra Brest til Portugal, for at overtage Commanden over den Franske Expedition i Farvandene der.